डीसीपी ने कहा आरोपी चालक की पहचान शिवानी मलिक (22) के रूप में हुई है, जो गाजियाबाद की रहने वाली है. उसके खिलाफ तेज रफ्तार और लापरवाही के साथ गाड़ी चलाने का मामला दर्ज किया गया है. वह नोएडा स्थित एक सैलून में काम करती है और अपने दोस्तों के साथ गुरुग्राम के एक क्लब में जा रही थी. पुलिस का कहना है कि आरोपित युवती शिवानी अपने तीन अन्य दोस्तों के साथ पहले कनॉट प्लेस गई थी. वहां पर पार्टी के दौरान शिवानी ने जमकर शराब पी थी. इसके बाद ये सभी लोग गुरुग्राम क्लब की ओर जा रहे थे.